Source: http://www.dabaschet.com/2016/05/csm-oradea-si-bc-mures-in-finala-ligii.html
Timestamp: 2020-05-25 20:09:34+00:00

Document:
dabaschet.com: CSM Oradea și BC Mureș în finala Ligii Naționale
CSM Oradea și BC Mureș în finala Ligii Naționale
Vineri seara s-au stabilit cele două finaliste ale Ligii Naționale. Ocupanta locului secund la finalul sezonului regulat, CSM Oradea, și surpriza play-off-ului, BC Mureș, sunt echipele rămase în cursa pentru titlu. Marile învinse sunt Steaua CSM București, echipa care a abordat faza eliminatorie din statutul de lider, și deținătoarea Cupei României, U-Banca Transilvania.
CSM Oradea i-a îngenunchiat pe clujeni în Sala Polivalentă în meciul cu numărul patru al semifinalei, echipa antrenată de Cristian Achim câștigând la un scor care nu lasă loc de nici o interpretare, 56-76 (12-19, 19-24, 12-18, 13-15).
De cealaltă parte, BC Mureș a trecut pe teren propriu în prelungiri de adversarii din capitală, rezultat final 75-72 (17-17, 17-13, 17-17, 11-15, 13-10).
Finala campionatului de debuta sâmbătă, 21 mai. Bihorenii vor beneficia de avantajul terenului propriu. Se joacă după sistemul trei din cinci.
Steaua CSM EximBank și U-Banca Transilvania se vor întâlni în finala mică, miza fiind medaliile de bronz. Primul meci va avea loc la București, pe 20 mai. Se joacă pe sistemul cel mai bun din trei partide.
By blu at May 13, 2016
Labels: BC Mureş, BC Mureș, CSM Oradea, Steaua CSM EximBank, U-Banca Transilvania

References: CSM 

CSM 
 CSM 
 CSM 

CSM 
 CSM 
 CSM 
 CSM